*A határozati javaslat elfogadásához*

***egyszerű*** *többség szükséges,*

***nyilvános ülésen tárgyalható****!*

*148. számú előterjesztés*

Bátaszék Város Önkormányzata Képviselő-testületének 2020. július 14-én,

16 órakor megtartandó RENDKÍVÜLI ülésére

*Tájház felújításához tervező kiválasztása II.*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  PG Bizottság: 2020. 07. 14. |

***Tisztelt Képviselő-testület!***

A népi építészeti emlékek és a műemléki értéket képviselő vidéki épített örökség megóvása, megőrzése, fenntartása érdekében a Népi Építészeti Program támogatást nyújt egyedi védelem alatt álló népi építészeti emlékek helyreállításához.

A népi építészeti emlékek helyreállítását megelőző szakmai dokumentációk elkészítéséhez nyújtható támogatás egyedi támogatási kérelem benyújtásával igényelte az Önkormányzat. A támogatási kérelmet kedvezően bírálták el. A támogatási szerződés is aláírásra került.

A szakmai dokumentációk elkészítésére vonatkozóan ajánlatkérési eljárásokat folytattunk le a tervezők/szakértők kiválasztásának érdekében.

**I. Restaurátori szakértői vélemény elkészítése**

Ajánlattételre szóló felhívás került kiküldésre három vállalkozónak, melynek tárgya:

Pontos megnevezése: A Teleki László Alapítvány - Népi Építészeti Program keretében támogatott TLA/NEPI2019/201122 azonosítószámú „Tájház felújításának szakmai előkészítése” elnevezésű pályázathoz kapcsolódó ”**restaurátori szakértői vélemény elkészítése**

Az ajánlattételi határidő lejártáig három ajánlattevő nyújtotta be ajánlatát. Az ajánlat formai és tartalmi szempontoknak megfelel (lásd 1.sz. melléklet).

Az ajánlattevők árajánlatukban az alábbi ellenszolgáltatást ajánlották meg.

Az ajánlattevő neve: Pfeiffer Tibor

Az ajánlattevő lakóhelye/székhelye: 7758 Liptód, Kossuth u. 10.

Ajánlati ár: 250.000,- Ft + 0,- Ft ÁFA

Összesen: 250 000,- Ft

Az ajánlattevő neve: Szabó Zsófia

Az ajánlattevő lakóhelye/székhelye: 7052 Kölesd, Rákóczi u. 57.

Ajánlati ár: 800.000,- Ft + 0% ÁFA

Összesen: 800 000,- Ft

Az ajánlattevő neve: Czakó Ferenc

Az ajánlattevő lakóhelye/székhelye: 7625 Pécs, Ágota u. 5.

Ajánlati ár: 380 000,-Ft + 0% ÁFA

Összesen:380 000,-Ft

Javasoljuk Pfeiffer Tiborral történő szerződés kötést bruttó 250 000,- Ft összeggel. (1. számú határozati javaslat)

**II. Faldiagnosztikai –vízszigetelési szakvélemény elkészítése**

II)a

Ajánlattételre szóló felhívás 2020.06.10. napon került kiküldésre három vállalkozónak, melynek tárgya:

A Teleki László Alapítvány - Népi Építészeti Program keretében támogatott TLA/NEPI2019/201122 azonosítószámú „Tájház felújításának szakmai előkészítése” elnevezésű pályázathoz kapcsolódó ”**faldiagnosztikai –vízszigetelési szakvélemény készítése**”

Az ajánlati felhívásban meghatározott ajánlattételi határidő lejártáig, azaz 2020. június 15. 14:00 óráig egy ajánlatot nyújtottak be.

Az ajánlat értékelésére nem került sor az alábbi indokokra tekintettel. A támogatásból megvalósuló beszerzések esetében a szokásos piaci ár igazolására a Népi Építészeti Program árajánlat kérését írja elő a kedvezményezettek számára, az árajánlatoknak legalább három, egymástól és a kedvezményezettől független ajánlattevőktől kell származni. Mivel nem érkezett be három árajánlat javasoljuk a Képviselő testületnek, hogy az eljárást nyilvánítsa eredménytelenné (2.sz. határozati javaslat).

II)b

2020. július 6. napon ismét ajánlati felhívás került megküldésre hét ajánlattevő részére.

Az ajánlati felhívásban meghatározott ajánlattételi határidő lejártáig három ajánlatot nyújtottak be.

Az ajánlattevők árajánlatukban az alábbi ellenszolgáltatást ajánlották meg.

1. Az ajánlattevő neve: **Perényi László Mihály**

Az ajánlattevő lakóhelye/székhelye: 7623 Pécs, Vas gereben utca 29.

Ajánlati ár: 350.000,-Ft + 0% Áfa

Összesen: ***350 000,-*** Ft

1. Az ajánlattevő neve: **ISO-Média Kft**. - **Zádor Oszkár**

Az ajánlattevő lakóhelye/székhelye: 9026 Győr, Kertész utca 21/B

Ajánlati ár: 448.000,-Ft + 120.960,-Ft Áfa

Összesen: **568.960*,-*** Ft

1. Az ajánlattevő neve: **Pataky és Horváth Építésziroda Kft. – Horváth Sándor**

Az ajánlattevő lakóhelye/székhelye: 2000 Szentendre, Deli Antal utca 28/b

Ajánlati ár: 480.000,-Ft + 129.600,-Ft Áfa

Összesen: ***609.600,-Ft***

Javasoljuk Perényi László Mihállyal történő szerződés kötést bruttó 350 000,- Ft összeggel. (3. számú határozati javaslat)

***1.sz. H a t á r o z a t i j a v a s l a t :***

**Tájház felújításához kapcsolódó restaurátori szakértői vélemény készítése feladatok elvégzésére vállalkozókiválasztására**

Bátaszék Város Önkormányzatának Képviselő-testülete;

1. a Tájház felújításához kapcsolódó restaurátori szakértői vélemény készítése feladatok elvégzésével a legalacsonyabb ajánlati árat tevő Pfeiffer Tibort bízza meg,
2. a feladat ellátásához szükséges bruttó 250 000,- Ft vállalkozói díj kifizetését az önkormányzat 2020. évi költségvetésében tervezett városüzemeltetési dologi kiadások keretének terhére biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő: 2020. július 31.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: Pfeiffer Tibor

Bátaszéki KÖH városüz. iroda

Bátaszéki KÖH pénzügyi iroda

irattár

***2.sz. H a t á r o z a t i j a v a s l a t :***

**Tájház felújításához kapcsolódó faldiagnosztikai –vízszigetelési szakvélemény készítése ajánlatkérési eljárás eredménytelenné nyilvánítására**

Bátaszék Város Önkormányzatának Képviselő-testülete; a 2020. június 10. napon megküldött Tájház felújításához kapcsolódó faldiagnosztikai –vízszigetelési szakvélemény készítése tárgyú beszerzési eljárást a Bátaszék Város Önkormányzata beszerzései lebonyolításáról szóló 1/2017. (III. 1.) számú szabályzat II. fejezet 10. pont h) alpontja alapján - a beérkező ajánlat értékelése nélkül - eredménytelenné nyilvánítja.

*Határidő: 2020. július 31.*

*Felelős*: Dr. Bozsolik Róbert polgármester

*Határozatról értesül*:

Bátaszéki KÖH városüz. iroda

Bátaszéki KÖH pénzügyi iroda

irattár

***3.sz. H a t á r o z a t i j a v a s l a t :***

**Tájház felújításához kapcsolódó faldiagnosztikai –vízszigetelési szakvélemény készítésére vállalkozókiválasztására**

Bátaszék Város Önkormányzatának Képviselő-testülete;

1. a Tájház felújításához kapcsolódó faldiagnosztikai –vízszigetelési szakvélemény készítése feladatok elvégzésével a legalacsonyabb ajánlati árat tevő Perényi László Mihályt bízza meg,
2. a feladat ellátásához szükséges bruttó 350 000,- Ft vállalkozói díj kifizetését az önkormányzat 2020. évi költségvetésében tervezett fejlesztési céltartalék keretének terhére biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő: 2020. július 31.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: Perényi László Mihály

Bátaszéki KÖH városüz. iroda

Bátaszéki KÖH pénzügyi iroda

irattár